नई दिल्ली. डीयू अब छात्रावास और स्टाफ क्वार्टर की समस्या के निपटारे के लिए दिल्ली विकास प्राधिकरण (डीडीए) से एलआईजी फ्लैट खरीदेगा। 350 फ्लैट खरीदने के लिए विवि ने 150 करोड़ रुपए की मंजूरी एग्जिक्यूटिव काउंसिल (ईसी) की बैठक में ली है। यह प्रस्ताव कुलपति प्रो. योगेश सिंह के कहने पर विशेष तौर पर लाया गया। हालांकि ईसी सदस्य डा. राजेश झा ने इस प्रस्ताव पर विरोध जताते हुए कहा कि पहले इसे फाइनेंस विभाग से अप्रूव कराया जाया।
डीयू प्रशासन का तर्क है कि डीयू में हर साल रेगुलर कोर्स के करीब 54 हजार दाखिले हाेते हैं। छात्रावास सुविधा कुल 3580 छात्रों के लिए ही है। अगर डीडीए फ्लैट खरीदकर वहां सस्ते किराए पर छात्रों को एक-दूसरे के साथ शेयरिंग में रहने के लिए मिलेंगे, तो इससे प्रतिभावान छात्रों को बेहतर सुविधा मिलेगी। बता दें कि डीयू की पहली दाखिला कट ऑफ के बाद कॉलेजों में दाखिले की दौड़ के साथ ही हॉस्टल के लिए भी मारामारी शुरू हो जाती है।
मौजूदा समय में डीयू के कुल 14 कॉलेजों के अलावा डीयू प्रशासन के तीन हॉस्टल हैं। इनमें छात्राओं के लिए नौ, छात्रों के लिए तीन और पांच हॉस्टल छात्र-छात्राओं दोनों के लिए हैं। इनमें से अधिकांश हॉस्टल नॉर्थ कैंपस में हैं, इसी कारण अन्य कॉलेज के छात्रों के लिए हॉस्टल की सीट पाने की मशक्कत और कठिन हो जाती है। छात्रों की परेशानी यह भी है कि कॉलेज की सीटों के मुकाबले हॉस्टल की सीटों की संख्या कम है।
दौलतराम कॉलेज फॉर वुमेन- 203
हंसराज कॉलेज- 198
हिंदू कॉलेज- 182
इंद्रप्रस्थ कॉलेज फॉर वुमेन- 370
किरोड़ीमल कॉलेज- 180
मिरांडा हाउस- 366
रामजस कॉलेज80 लड़कियों के लिए, 130 लड़कों के लिए
लेडी श्रीराम कॉलेज फॉर वुमेन- 295
श्री वेंकटेश्वर कॉलेज - 72 छात्र-72 छात्राएं
श्रीराम कॉलेज ऑफ कामर्स- 53 लड़कियों 150 लड़कों के लिए
इंटरनेशनल हॉस्टल- 19
एसजीटीबी खालसा कॉलेज- 147
इंटरनेशनल स्टूडेंट्स हाउस- 30
केशव महाविद्यालय- 78
महाराजा अग्रसेन कॉलेज- 78
शहीद राजगुरु कॉलेज फॉर एप्लायड साइंसेज फॉर वुमेन- 119
अंडर ग्रेजुएट हॉस्टल फॉर गर्ल्स- 119
hin_Deva hin_Deva hin_Deva kas_Deva awa_Deva bho_Deva bho_Deva bho_Deva bho_Deva hin_Deva bho_Deva awa_Deva hin_Deva kas_Deva bho_Deva kas_Deva mai_Deva awa_Deva kas_Deva kas_Deva